**Rasmus Winther Højlund** (\* 4. február 2003, Kodaň, Dánsko) je dánsky profesionálny futbalista, ktorý hráva na poste útočníka v anglickom klube Manchester United.

Klubová kariéra
---------------

### FC Kodaň

Højlund sa v roku 2017 pripojil k mládežníckemu tímu FC Kodaň. Za A-tím debutoval vo veku 17 rokov dňa 25. októbra 2020 pri víťazstve 3:1 nad Aarhus GF. V sezóne 2020/21 nastúpil za A-tím v piatich zápasoch.

V sezóne 2021/22 debutoval v Konferenčnej lige UEFA. V kvalifikácii prispel troma gólmi v šiestich zápasoch k postupu do skupinovej fázy. V skupine v ďalších šiestich zápasoch strelil ďalšie dva góly pričom jeden aj do siete ŠK Slovan Bratislava pri víťazstve 2:0 v poslednom zápase skupiny.

### SK Sturm Graz

V januári 2022 prestúpil Højlund do rakúskeho klubu SK Sturm Graz za poplatok 1,8 miliónov eur. V jarnej časti sezóny 2021/22 strelil šesť gólov v 13 zápasoch rakúskej Bundesligy. Pred odchodom do Atalanty stihol na začiatku sezóny 2022/23 odohrať za Graz vo všetkých súťažiach osem zápasov a strelil dokopy šesť gólov.

### Atalanta

Dňa 27. augusta 2022 Højlund prestúpil do talianskeho klubu Atalanta Bergamo za poplatok 17 miliónov eur. V tíme debutoval 1. septembra pri víťazstve 3:1 nad Turínom FC. O štyri dni neskôr v druhom zápase proti Monze strelil premiérový gól pri víťazstve 2:1. V sezóne 2022/23 odohral za tím 34 zápasov v ktorých strelil 10 gólov.

### Manchester United

Dňa 29. júla 2023 zamieril Højlund do Manchestru United kde podpísal päťročný kontrakt. Cena prevodu bola 64 miliónov libier plus ďalších osem miliónov v bonusoch.

Reprezentačná kariéra
---------------------

Højlund reprezentoval Dánsko na rôznych mládežníckych úrovniach.

V septembri 2022 odohral Højlund svoje prvé zápasy v seniorskej reprezentácii Dánska v zápasoch Ligy národov UEFA 2022/23 proti Chorvátsku a Francúzsku. Dňa 23. marca 2023 zaznamenal hattrick pri víťazstve 3:1 nad Fínskom, v kvalifikačnom zápase na EURO 2024. Pre Højlunda to boli zároveň prvé góly v reprezentácii.

Štatistiky kariéry
------------------

### Klubové

*K 11. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FC Kodaň | 2020/21 | Superligaen | 4 | 0 | 1 | 0 | ― | ― | 5 | 0 |
| 2021/22 | 15 | 0 | 1 | 0 | ― | 11**1** | 5 | 27 | 5 |
| Celkom | 19 | 0 | 2 | 0 | ― | 11 | 5 | 32 | 5 |
| Sturm Graz | 2021/22 | Rakúska Bundesliga | 13 | 6 | ― | ― | ― | 13 | 6 |
| 2022/23 | 5 | 3 | 1 | 2 | ― | 2**2** | 1 | 8 | 6 |
| Celkom | 18 | 9 | 1 | 2 | ― | 2 | 1 | 21 | 12 |
| Atalanta | 2022/23 | Serie A | 32 | 9 | 2 | 1 | ― | ― | 34 | 10 |
| Manchester United | 2023/24 | Premier League | 0 | 0 | 0 | 0 | 0 | 0 | 0 | 0 | 0 | 0 |
| Celkovo | 69 | 18 | 5 | 3 | 0 | 0 | 13 | 6 | 87 | 27 |

Poznámky
**1** Európska konferenčná liga UEFA
**2** Liga majstrov UEFA
### Medzinárodné

*K 11. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Dánsko | 2022 | 2 | 0 |
| 2023 | 4 | 6 |
| Celkovo | 6 | 6 |

Úspechy hráča
-------------

**FC Kodaň**

* Superligaen: 2021/22

Referencie
----------

1. ↑   *Debutanten Højlund: Det er helt surrealistisk - men jeg skal hjem og i skole!* [online]. F.C. København, 2020-10-25, [cit. 2023-08-11]. Dostupné online. (po dánsky)
2. ↑   *Welcome, Højlund! – Atalanta* [online]. www.atalanta.it, [cit. 2023-08-11]. Dostupné online.
3. ↑   Man Utd agree £72m deal to sign Atalanta's Hojlund. *BBC Sport*. Dostupné online [cit. 2023-08-11]. (po anglicky)
4. ↑   Hojlund the hat-trick hero as Denmark beat Finland 3-1. *Reuters*, 2023-03-23. Dostupné online [cit. 2023-08-11]. (po anglicky)

Externé odkazy
--------------

* Rasmus Højlund na transfermarkt.com